“ฟินันเซีย” เปิดตัว “DW24 Rewards” ต่อยอดคะแนนแลกของรางวัล
“ฟินันเซีย ไซรัส” เปิดตัวระบบสมาชิกช่วยให้นักลงทุนต่อยอดการเทรด DW24 มาเป็นคะแนนสะสมเพื่อนำไปแลกของรางวัลต่างๆ
“ฟินันเซีย ไซรัส” เปิดตัวระบบสมาชิกช่วยให้นักลงทุนต่อยอดการเทรด DW24 มาเป็นคะแนนสะสมเพื่อนำไปแลกของรางวัลต่างๆ
10 ต.ค. 2565

นายเชิงชล ทองเจริญสุข ผู้ช่วยกรรมการผู้จัดการฝ่ายค้าตราสารอนุพันธ์ บริษัทหลักทรัพย์ ฟินันเซีย ไซรัส จำกัด (มหาชน) นำ DW24 เปิดตัวระบบสมาชิกสำหรับนักลงทุน DW อย่างเป็นทางการ ภายใต้ชื่อ “DW24 Rewards” ที่จะช่วยให้นักลงทุนสามารถต่อยอดการเทรด DW24 มาเป็นคะแนนสะสมเพื่อนำไปแลกของรางวัลต่างๆ ได้ เช่น STARBUCKS, BBQ Plaza, Dairy Queen, Swensen’s, Taobin, Shopee, Big C, Olino Crepe &amp; Tea และพาร์ทเนอร์อีกมากมาย รวมถึงยังมีภารกิจภายในระบบสมาชิกให้นักลงทุนได้สะสมแต้มอีกทาง
นอกจากนี้ DW24 Rewards จะมีแบ่งสมาชิกเป็นระดับต่างๆ ตามยอดสะสมของนักลงทุน ประกอบไปด้วย Gold Member, Platinum Member และ Diamond Member ซึ่งสิทธิพิเศษที่จะได้รับ เช่น สิทธิจองซื้อ IPO, สัมมนาระดับ Exclusive, สิทธิพิเศษในวันเกิด และอื่นๆ อีกมากมาย ยิ่งระดับสมาชิกสูงขึ้น ยิ่งมีส่วนลดและสิทธิพิเศษอื่นๆ เพิ่มขึ้นตาม
สำหรับในช่วงเปิดตัวระบบสมาชิก DW24 Rewards ทุกๆ การถือ DW24 ข้ามวัน สามารถรับคะแนนสะสมเพิ่มรวมเป็น 2 เท่า และใช้คะแนนสะสมแลกของรางวัลน้อยลง เพื่อให้นักลงทุนสามารถสะสมคะแนนได้ไวและแลกรับรางวัลได้ง่ายยิ่งขึ้น
“เป็นเวลากว่า 10 ปี ที่ตลาดหลักทรัพย์แห่งประเทศไทย ได้เปิดตัวสินค้า DW ให้นักลงทุนได้เทรดซื้อขายกัน และนับว่าตลอด 10 ปีที่ผ่านมานี้ ตลาดของ DW ได้เติบโตเป็นอย่างมาก รวมถึงได้มีนวัตกรรมใหม่ๆ ออกมาให้นักลงทุนได้ใช้งานกันอย่างต่อเนื่อง ครั้งนี้ถึงเวลาของระบบสมาชิก DW24 Rewards เพื่อยกระดับวงการ DW ไปอีกขั้น” นายเชิงชล กล่าว
โดยนักลงทุนสามารถสมัครสมาชิก ได้ตั้งแต่วันที่ 10 ตุลาคม 2565 เป็นต้นไป โดยนักลงทุนที่สนใจ สามารถเข้าไปศึกษารายละเอียดเพิ่มเติมหรือสมัครสมาชิก ได้ที่หน้าเว็บไซต์ https://www.dwarrant24.com หรือ เพิ่มเพื่อนได้ที่ Line: @DW24 หรือโทร 02 658 9915